

**Az Interpol Digitális higiénia kampánya a megtévesztő, üzleti célúnak tűnő e-mailekkel kapcsolatban ad bűnmegelőzési tanácsokat.**

Az ilyen csalások elkövetői olyan e-mailt küldenek, amely fizetési kérelmet, egy ki nem egyenlített számlát tartalmaz. A küldő e-mail címe megtévesztő módon nagyon hasonlít a banki szolgáltató vagy más üzleti partner hivatalos e-mail címéhez.

**Megtévesztő üzleti e-mailekkel kapcsolatos figyelmeztetések**

Bűncselekményre utaló jelek az e-mailben:

* a megszokottól csupán kis mértékben, de eltérő címről érkezik a fizetési kérelem;
* titkos vagy bizalmas jelzés szerepel rajta;
* helyesírási és egyéb nyelvtani hibák vannak benne;
* meglepő módon új bankszámlaszámra kérik benne az utalást;
* azonnali kifizetésre sürget.

**Ki válhat a megtévesztő üzleti e-mailek áldozatává?**

A bűnözők célpontjai:

* egyrészt kisebb, nagyobb társaságok, iskolák és non-profit szervezetek lehetnek, amelyek rendszeres kifizetéseket végeznek,
* másrészt olyan személyek, akik költségvetéssel, bérszámfejtéssel, beszerzésekkel és egyéb pénzügyekkel kapcsolatos feladatokat látnak el,
* valamint azok az alkalmazottak is, akik a kifizetésekhez szükséges felhatalmazással rendelkeznek.

forrás: [www.police.hu](http://www.police.hu)

kisfilm letölthető innen:<https://www.youtube.com/watch?v=j-5xz1SeViU&feature=emb_logo>

**Zala Megyei Rendőr-főkapitányság**

**Bűnmegelőzési Alosztálya**